《和柳子厚诗十七首 其十 示了空长老》
宋代·程俱

老空嗜酒肉，早岁事禅寂。归来山中舍，杖屦不停迹。

高门走县薄，两版扃四壁。醉来见闲卧，度此风雨夕。

遥遥慧日峰，法涌分一滴。应笑北山人，藜羹比香积。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。